РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/408-21

6. октобар 2021. године

Б е о г р а д

ЗАПИСНИК

44. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 6. ОКТОБРА 2021. ГОДИНЕ

Седница је почела у 12,00 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Оливера Пешић, Ана Чарапић, Владимир Маринковић и Милорад Мијатовић.

Седници су присуствовали заменици чланова: Ана Белоица (заменик Соње Влаховић и Велибор Милојичић (заменик Горана Ковачевића).

Седници нису присуствовали чланови Одбора: Никола Јоловић, Душко Тарбук, Бобан Бирманчевић, Братимир Васиљевић, Душан Бајатовић, Љиљана Кузмановић Вујаковић, Золтан Пек, Војислав Вујић, нити њихови заменици.

 Седници је, као представник Министарства финансија, присуствовао Маријан Блешић, руководилац Групе.

На предлог председника Одбора, Одбор је једногласно (са девет гласова „за“) утврдио следећи:

Д н е в н и р е д:

 1. Разматрање Предлога закона о изменама и допунама Закона о пореском поступку и пореској администрацији, који је поднела Влада (број 011-1636/21 од 17. септембра 2021. године), у појединостима.

**ПРВА ТАЧКА ДНЕВНОГ РЕДА: Разматрање Предлога закона о изменама и допунама Закона о пореском поступку и пореској администрацији, који је поднела Влада (број 011-1636/21 од 17. септембра 2021. године), у појединостима.**

Одбор је, једногласно (са 9 гласова ,,за,,), одлучио да прихвати амандман Владе на члан 13. Предлога закона.

Одбор је, једногласно (са 9 гласова ,,за,,), одлучио да одбије амандман народног посланика Ђорђа Комленског поднетог на члан 10. Предлога закона.

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава је одлучио да поднесе следећи

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама о допунама Закона о пореском поступку и пореској аминистрацији.

Одбор је одлучио да предложи Народној скупштини да **прихвати** следећи амандман:

* на члан 13. који је поднела Влада.

Одбор је одлучио да предложи Народној скупштини да **одбије** следећи амандман:

* на члан 10. који је поднео народни посланик Ђорђе Комленски.

За известиоца Одбора на седници Народне скупштине одређена је др Александра Томић, председник Одбора.

Седница је завршена у 12,05 часова.

Седница је тонски снимана.

СЕКРЕТАР ОДБОРА ПРЕДСЕДНИК

 Тијана Игњатовић др Александра Томић